VSK sklep Cpg 256/99
Datum: 1999-10-07T02:00:00.000+02:00
ecli: ECLI:SI:VSKP:1999:CPG.256.99
sodisce: Višje sodišče v Kopru
oddelek: Gospodarski oddelek
institut: ugovor dolžnika zoper sklep o izvršbi
jedro: Ugovor dolžnika zoper sklep o izvršbi, v katerem navaja le finančne težave kot vzrok neplačila, je neobrazložen in neutemeljen.

 
zveza: ZIZ člen 53/2,  53/2.

## Jedro

Ugovor dolžnika zoper sklep o izvršbi, v katerem navaja le finančne težave kot vzrok neplačila, je neobrazložen in neutemeljen.

## Izrek

Pritožba dolžnika se zavrne kot neutemeljena in potrdi izpodbijani sklep o izvršbi sodišča prve stopnje.

## Obrazložitev

Z izpodbijanim sklepom o izvršbi je sodišče prve stopnje na podlagi sodbe Okrožnega sodišča v K. dovolilo izvršbo zaradi izterjave 50.000,00 SIT z rubežem in prodajo dolžnikovih premičnin ter z rubežem in prenosom sredstev na dolžnikovem žiro računu.

Zoper ta sklep je dolžnik ugovarjal, njegov ugovor pa je sodišče prve stopnje posredovalo pritožbenemu sodišču, da o njem odloči kot o pritožbi. V ugovoru je navajal, da je v teku neka druga pravdna zadeva in se v njej čaka na izvedeniško mnenje. Sam je prijavljen na zavodu za zaposlovanje brez vsakršnega nadomestila in brez kakega drugega dohodka.

Pritožba dolžnika ni utemeljena.

Pritožbeno sodišče ugotavlja, da dolžnikov ugovor, ki se sedaj obravnava kot pritožba, ni obrazložen in utemeljen v smislu 2. odst. 53. čl. Zakona o izvršbi in zavarovanju (ZIZ). V njem namreč dolžnik zatrjuje okoliščine, ki ne preprečujejo izvršbe. Pritožbeno sodišče je zato pritožbo dolžnika zavrnilo kot neutemeljeno in potrdilo izpodbijani sklep o izvršbi sodišča prve stopnje.